[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000004", "text": "Aastavahetuse eel jo\u0303udis lo\u0303pule Rakvere Gu\u0308mnaasiumi Tallinna ta\u0308nava 29 o\u0303ppehoone energiasa\u0308a\u0308stu-rekonstrueerimine, mis ho\u0303lmas soojustusto\u0308id katusest vundamendini, ku\u0308ttesu\u0308steemide rekonstrueerimist ja ventilatsiooni paigaldamist ruumidesse, kus see seni puudus."}, {"text_idx": "#000005", "text": "Hoone rekonstrueerimisto\u0308o\u0308d la\u0308ksid maksma ligi 547 000 eurot. Tallinna ta\u0308nava o\u0303ppehoone, nagu varasemadki kordatehtud koolihooned, tegi linn korda saastekvootide mu\u0308u\u0308gist saadud raha eest."}, {"text_idx": "#000006", "text": "Rakvere abilinnapea Allar Aroni so\u0303nul ja\u0308i osa rahast, 22 614 eurot, to\u0308o\u0308de teostajale E&G OU\u0308 ja PVH EHITUS OU\u0308\u2013le va\u0308lja maksmata. Linnavalitsus so\u0303lmis 28. detsembril 2012 sellekohase kokkuleppe mainitud ettevo\u0303tetega, et peamiselt ilmastiku to\u0303ttu tegemata ja\u0308a\u0308nud to\u0308o\u0308d, mis ho\u0303lmavad peamiselt haljastusto\u0308id ning ka osaliselt fassaadito\u0308id, tehakse a\u0308ra hiljemalt ka\u0308esoleva aasta 31. maiks."}, {"text_idx": "#000007", "text": "Abilinnapea Aroni so\u0303nul va\u0308a\u0308rib tunnustust, et lisaks Rakvere Gu\u0308mnaasiumi Tallinna ta\u0308nava o\u0303ppehoonele varem valminud sama kooli Vabaduse ta\u0308nava o\u0303ppehoone, Rakvere po\u0303hikooli hoone ja Tuleviku ta\u0308nava erivajadustega inimeste pa\u0308evakeskus rekonstrueeriti saastekvootide mu\u0308u\u0308gist saadud raha eest. \u201eAlguses tundus raskesti usutav, et nii lu\u0308hikese aja jooksul need neli objekti saastekvootide rahadega tehtud sai. Ajaline piirang pani suurema pinge ehitajate, ja\u0308relevalve, linnavalitsuse ja Riigi Kinnisvara o\u0303lule. Meie ta\u0308nuso\u0303nad ko\u0303igile, kes pingutasid hea tulemuse nimel,\u201c lisas Aron."}, {"text_idx": "#000008", "text": "Abilinnapea Aron va\u0308ljendas heameelt, et koolivaheajalt naastes saab koolipere alustada ilma ehituska\u0308rata rahulikus ja paremas keskkonnas alustada teist poolaastat."}]